cyanic-selkie/wikianc huggingface dataset:
அணு மின் நிலையம்
பொருளியல்
அணுக்கரு மின் நிலையங்களின் பொருளியல் முரண்பாட்டுச் சிக்கல் வாய்ந்ததாகும். இது ஏன், ஆற்றல் வாயிலைத் தேர்வு செய்வதே பலகோடி உரூபாய் முதலீட்டுச் சிக்கல் உள்ளதாகும். இந்நிலையங்களின் நிறுவல் முதல் உயர்வானதாகும். ஆனால் எரிபொருள் செலவோ மிகவும் குறைவானதாகும். இது எரிபொருள் பிரித்தெடுப்பு, பதப்படுத்தல், பயன்படுத்திய எரிபொருளின், தேக்கச் செலவுகளையும் உள்ளடக்கியதே. எனவே, மற்ற மின்னாக்க முறைகளோடு ஒப்பிடும்போது உகந்த பொருளியல் சிக்கனம் வாய்ப்பது நிலையக் கட்டுமானக் கால அளவு, முதலீட்டு வாய்ப்பு ஆகிய கூறுபாடுகளைச் சார்ந்துள்ளது. செலவு மதிப்பீடுகள் அணுக்கரு மின் நிலைய இயக்க நிறுத்தம், பயன்படுத்திய எரிபொருளின் தேக்கச் செலவுகள் அல்லது எதிர்கால மின் நிலையப் பயன்பாட்டுக்கான (நான்காம் தலைமுறை உலைகளுக்கான) மீளாக்கச் செலவுகள் ஆகியவற்றையும் உள்ளடக்கும். இந்த புதிய எதிர்கால மின் நிலையங்கள் அணுக்கரு எரிபொருள் சுழற்சியை முற்றிலும் மூடுதிறத்தோடு வடிவமைக்கப்படுகின்றன.
மற்றொருவகையில் இந்த கூடுதலான முதலீட்டுச் செலவு கரி உமிழ்வு வணிகம் சார்ந்த கரிவரிவிதிப்பைத் தவிர்த்து மாசில்லா மின்னாக்கத்துக்கு வழிவகுப்பதால் பொருளியலாக வரவேற்கப்படுகிறது. மேலும் மேம்பட்ட மூன்றாம், நான்காம் தலைமுறை உலைகளின் வடிவமைப்பால் இவை கூடுதலான திறமையோடு இயங்குமென எதிர்பார்க்கப்படுகிறது. மூன்றாம் தலைமுறை உலைகளின் திறமை 17% அளவு கூடும் எனவும் நான்காம் தலைமுறை உலைகளின் வடிவமைப்பில் பயன்படுத்திய அணுக்கரு எரிபொருளேதும் எஞ்சாதெனக் கூறப்படுகிறது.
கிழக்கு ஐரோப்பாவில் பல நெடுநாள் திட்டங்கள் நிதி கிடைக்காமல் திணருகின்றன. குறிப்பாக, பல்கேரியாவின் பெலீன் நிலையம், உரொமேனியாவில் உள்ளசெர்நவோடா நிலையக் கூடுதல் உலைகள் நிதியின்றித் தவிக்கின்றன. பின்னணியில் இருந்த நிதியாளர்கள் பின்வாங்கிவிட்டனர். மேலும் இங்கு மலிவான வளிம வாயில் கிடைப்பதாலும் அதன் எதிர்காலக் கிடைப்பும் உறுதியாக உள்ளதாலும் இதுவும் அணுக்கரு நிலையத் திட்டங்களுக்கு குந்தகமாக விளங்குகிறது.
அணுக்கரு மின் நிலையப் பொருளியல் ஆய்வு எதிர்கால உறுதியின்மைகளுக்கான இடர்களுக்கு யார் பொறுப்பு ஏற்பது என்ற தகவலையும் கணக்கில் எடுத்துக் கொள்ளவேண்டும். இன்றளவில், அனைத்து இயக்கத்தில் உள்ள நிலையங்களையும் அரசுரிமையிலோ அல்லது சட்ட ஒழுங்குமுறைக்கு உட்பட்ட மின்பயனீட்டுக் குழுமத்தின் தனிவல்லாண்மை உரிமையிலோ உள்ளன. இவற்றில்கட்டுமானச் செலவு, இயக்கச் செலவு, எரிபொருள் செலவு, பிற கூறுபாடுகள் ஆகியவற்றைச் சார்ந்த இடர்பொறுப்பு மின்வழங்குவோரிடம் இல்லை; மாறாக மின்நுகர்வோர் தலையிலேயே கட்டப்படுகிறது. இப்போது பல நாடுகள் மின்வணிகத்தைத் தாராளமயமாக்கி விட்டன. இந்நிலையில் நிலைய இடர்கள் அனைத்துமே நுகர்வாளரிடம் விடாமல் முதலீட்டை மீட்பதற்கும் முன்பாகவே சிக்கனப் போட்டியாளரின் பொறுப்பிலும் நிலைய விற்பனையாளர் பொறுப்பிலும் நிலைய இயக்குவோரின் பொறுப்பிலும் வந்துள்ளது. இதனால், அணுக்கரு மின் நிலையப் பொருளியலில்முற்றிலும் புதிய மதிப்பீட்டு முறை உருவாகியுள்ளது.
அண்மையில் 2011 இல் நிகழ்ந்த புகுழ்சிமா அணுக்கரு ஏதத்திற்குப் பிறகு நடப்பில் இயங்கும் நிலையங்கள், எதிர்கால நிலையங்களின் அடக்கச் செலவும், நிலைய இருப்பிட எரிபொருள் மேலாண்மையின் செலவும் மேம்பட்ட வடிவமைப்புச் செலவும் கூடுவதால், உயர வாய்ப்புள்ளது. என்றாலும்,பல நடப்பு வடிவமைப்புகள், (AP1000 போன்றவை) வினைப்புறக் குளிர்த்து அமைப்பைப் பயன்படுத்துவதால், குளிர்த்து அமைப்புக்கான தேவையற்றக் கூடுதல் பின்னணிப் பாதுகாப்புக் கருவிகள் பெரிது தவிர்க்கப்படுகின்றன.
பாதுகாப்பும் ஏதங்களும் (நேர்ச்சிகளும்)
சார்லசு பெரோ தன் இயல்பான ஏதங்கள் (விபத்துகள்) எனும் நூலில் சிக்கலான, இறுக்கமாக இணைவுற்ற அணுக்கரு உலைகள் அமைந்த மின் நிலையங்கள் எதிர்பாராத பன்முகக் குலைவுகளைக் கொண்டுள்ளன எனக் கூறுகிறார். இவ்வகை ஏதங்கள் தவிர்க்க இயலாதவை மட்டுமல்ல. முற்றிலுமாக வடிவமைப்பால் எளிதாகக் கடக்க முடியாதவையும் ஆகும் என்றும் கருத்துரைக்கிறார். An interdisciplinary team from MIT has estimated that given the expected growth of nuclear power from 2005 – 2055, at least four serious nuclear accidents would be expected in that period. என்றாலும் இவர் 1970 க்குப் பின்னர் உருவாகியுள்ள பாதுகாப்பு மேம்பாடுகளைக் கருத்தில் கொள்ளவில்லை.. இன்றலவில் 1970 க்குப் பின்னர் ஐந்து மாபெரும் உலையகட்டுக் குலைவுகளால் ஏதங்கள் நேர்ந்து பேரழிவுகளை விளைவித்துள்ளன. இதில் ஒன்று 1979 இல் மூமைல் தீவு ஏதமாகும்; மற்றொன்று 1986 இல் செர்நோபிலில் நிகழ்ந்த ஏதமாகும். மூன்றாவது தாயிச்சியில் 2011 இல் நிகழ்ந்த புகுழ்சிமா-தாயிச்சி ஏதமாகும்இது மின்னாக்க உலையின் இயக்கத் தொடக்கத்திலேயே ஏற்பட்டுள்ளது.இதனால் உலகளாவிய நிலையில் நிரலாக எட்டு ஆண்டுகளுக்கு ஒருமுறை பேரழிவுதரும் அணுக்கரு மின் நிலைய ஏதம் ஏற்பட்டது புலப்படுகிறது.
கருத்து முரண்பாடுகள்
அணுமின் திறன் ஏற்போர் இது நீடிப்புதிற ஆற்றல் வாயில் எனவும் கரி உமிழ்வைக் குறைக்கிறது எனவும் மேலும், எரிபொருளுக்கான இறக்குமதியைப் பின்னணியில் அமையுமாறு ஏற்பாடு செய்தால், இது தொடர் ஆற்றல் நிலைப்பையும் உறுதிப்பாட்டையும் வழங்கவல்லது எனவும் வாதிடுகின்றனர். இவர்கள் தொல்படிவ எரிபொருள் பயன்பாட்டை ஒப்பிடும்போது, அணுக்கரு ஆற்றல்  காற்றுமாசை ஏற்படுத்துவதில்லை என்கின்றனர். மேலும் இவர்கள் அணுக்கரு ஆற்றல் ஒன்றுமட்டுமே மேலை நாடுகள் தற்சாபுடன் இருக்க உதவும் எனவும் கூறுகின்றனர் கழிவுத் தேக்கச் செலவு மிகக் குறைவானதே எனவும் புதிய வடிவமைப்பு உலைகளில் மேம்பட்ட புதிய தொழில்நுட்பங்களைப் பயன்படுத்தினால் மேலும் இச்செலவு மிகவும் குறைந்துவிடும் என்றும் வாதிடுகின்றனர். மேலும் மேலை உலக இயக்கப் பாதுகாப்பும் உலகின் பிற பெரும்பாலான அணுக்கரு மின் நிலையங்களுடன் ஒப்பிடும்போது, உயர்தரம் வாய்ந்த்தாக உள்ளது எனவும் சுட்டிக் காட்டுகின்றனர்.
அணுக்கரு மின்திறன் எதிர்ப்பாளர்கள் இது மக்களுக்கும் சுற்றுச்சூழலுக்கும் பல அச்சுறுத்தல்களைக் கொண்டுள்ளது எனவும் இவற்றில் உடல்நல இடர்களும் யுரேனியம் பிரித்தெடுப்பும் பதப்படுத்தமும் போக்குவரத்தும் ஏர்அடுத்தும் சுற்றுச்சூழல் அழிவும் உள்ளடங்கும் எனவும் எரிபொருள் களவாடலால் அணுக்கருப் படைகலன் உருவாக்க வாய்ப்பும் உள்லது எனவும் வாதிடுகின்றனர். மேலும் இதுவரை தீர்வு காணாத கதிரியக்க்க் கழிவுப்பொருள் சிக்கலும் உள்ளது என்கின்றன மேலும் அவர்கள் உலையே சிக்கல்வாய்ந்த அமைப்பாக உள்ளதால் இதில் பலவகை ஊறுகள் நேரலாம் எனவும் அவற்ரால் பல ஏதங்கள் (நேர்ச்சிகள்) ஏர்அடும் வாய்ப்புகள் எப்போதும் உண்டு எனக் கருதுகின்றனர். இந்த இடர்களைப் புதிய தொழில்நுட்பம் எதுவுமே தவிர்க்கும் என்பதை அவர்கள் நம்ப மறுக்கின்றனர். யுரேனியம் பிரித்தெடுப்பில் இருந்து அணுக்கரு நிலையத்தை இயக்கத்தில் இருந்து நிறுத்திவைக்கம் வரையிலான அணுக்கரு எரிபொருள் தொடரின் அனைத்து ஆற்றல்-செறிவுக் கட்டங்களையும் கருதும்போது, இதுவொன்றும் தாழ்கரி உமிழ்வு வாயிலாகாது எனவும் வாதிடுகின்றனர்.
அணுக்கரு எரிபொருள் மீள்பதனாக்கம்
அணுக்கரு எரிபொருள் மீள்பதனாக்கத் தொழில்நுட்பம் கதீர்வீச்சுக்கு ஆட்படுத்திய அணுக்கரு எரிபொருளில் இருந்து புளூட்டோனியத்தை வேதியியலாகப் பிரித்தெடுத்து அதிலிருந்து அணுப்பிளவியன்ற புளூட்டோனியத்தை மீட்கும் செயல்முறையாகும். மீள்பதனாக்கம் பல நோக்கங்களை நிறைவேற்றுகிறது,இதன் சார்பு முதன்மை காலத்துக்குக் காலம் மாறுபடுகிறது. முதலில் அணுப்படைக்கலனுக்குத் தேவையான புளூட்டோனியத்தைப் பிரித்தெடுக்கவே இத்தொழில்நுட்பம் பயன்பட்டது. வணிக நடைமுறையில் அணுக்கரு மின்திறன் வந்ததுமே, மீள்பதப் புளூட்டோனியம் மீள்சுழற்சி எரிபொருளாக அனல் உலைகளுக்குப் பயன்படலானது.எரிபொருள் கூடுதலாக12% அளவு மின் திறனைத் தரவல்லதாக உள்ளது. மேலும் இது ஓரளவுக்குப் புளூட்டோனியம் இருப்பையும் குறைக்கிறது. > யுரேனிய விலையும் கழிவுத்தேக்கச் செலவும் கூடுதலாக உள்ளநிலையில் பேரளவில் கிடைக்கும் உலைக்கழிவு யுரேனியத்தை மீள்பதனாக்கம் செய்து மீளவும் உலைகளில் பயன்படுத்தலாம். இறுதியில் பேரீன் உலைகளில் மீள்சுழற்சிப் புளூட்டோனியத்தயும் உலைக்கழிவு யுரேனியத்தையும் உலை உருவாக்கும் ஆக்டினைடு எரிபொருளையும் பயன்படுத்தி இயற்கை யுரேனியத்தில் இருந்து பெறும் மின் திறனை 60 மடங்குக்கும் மேலாகப் பெருக்கலாம்.
அணுக்கரு மீள்பதனாக்கம் கழிவுப்பொருளின் பருமனைக் குறைக்கிறது. ஆனால் கதிரியக்கத்தைக் குறைக்காது;வெப்ப உருவாக்கத்தையும் குறைக்காது. எனவே இது கழிவுத் தேக்கத் தேவையையும் தவிர்க்காது. மேலும் கழிவுத்தேக்கக் களவாடல்வழி அணுக்கருப் படைக்கலன் உருவாக்க வாய்ப்பளித்து அணுக்கரு அச்சுறுத்தலுக்கு வழிவகுக்கும் என்பதால், அரசியலாக விவாதத்துக்கு உரியது. இதன் புவியிடத் தேக்க இருப்பிடத் தேர்வும் நேரடிக் கழிவுப்பொருள் தேக்கலைப் போலவே உயர்செலவினத்தால் அரசியல் சிக்கல் மிக்கதாகிறது. அமெரிக்க ஒன்றிய நாடுகளில் அணுக்கரு மீள்பதனாக்கம் தொடர்பான புழ்சின் பேரளவுத் திட்டங்களை நிறைவேற்றாமல் பின்வாங்கி, அறிவியல் ஆய்வுக்கான அணுக்கரு மிள்பதனாக்கத்துக்கு மட்டுமே ஒப்புதல் நல்கினார்.
ஏதக் காப்புறுதி
அணுக்கரு சேதத்துக்கான பொதுமக்கள் கடப்பாடு குறித்த வியன்னா மாநாடு அணுக்கரு இழப்புக் கடப்பாட்டுக்கான பன்னாட்டுச் சட்டகத்தைச் சரியாக முன்வைக்கிறது.
என்றாலும் பல உலக அணுக்கரு மின் நிலையங்களைக் கொண்ட அமெரிக்க, உருசியா, சீனா, யப்பான் போன்ற வல்லரசு நாடுகள் இந்தக் கடப்பாட்டை இதுவரை ஏற்றுக் கையெழுத்திடவில்லை.
அமெரிக்காவில் அணுக்கரு ஏதங்களுக்கான காப்புறுதிக்கான கடப்பாடுகள், 2025க்குப் பின்னர் உரிமம் வழங்கவுள்ள மின் நிலையங்களுக்கு பிரைசு-ஆண்டர்சன் அணுக்கருத் தொழிலகக் காப்புறுதிச் சட்ட்த்தின்கீழ் வரையறுக்கப்பட்டுள்ளது.
பெரும்பிரித்தானியா ஒன்றிய பிரித்தானிய அரசுகளின் ஆற்றல் கொள்கைப்படி, இயற்றப்பட்ட அணுக்கரு நிறுவல் சட்டம், 1965 இல் அனுக்கரு சேதம் தரும் இழப்புகளுக்கான கடப்பாடுகள், அணுக்கரு நிலையத்தைக் கட்டி இயக்கும் உரிமதாரரின் பொறுப்பாக வரையறுத்துள்ளது.இந்தச் சட்டப்படி, நிலையத்தை இயக்கும் உரிமதாரர் ஏத நிகழ்வுக்குப் பின் பத்தாண்டுகட்கு 150 மில்லியன் பவுண்டுகள் அளவுக்கு இழப்பீடு வழங்கவேண்டும். முப்பது ஆண்டுகட்குப் பிறகு அரசே இந்தக் கடப்பாட்டைச் சந்திக்கும். மேலும் அரசு, பன்னாட்டுப் பாரிசு மாநாட்டு முடிவின்படியும் அதற்கு மிகைநிரப்பாக நடந்த பிரசல்சு மாநாட்டு முடிவின்படியும் அணுக்கரு ஆற்றல் புலத்தில் மூன்றாம் தரப்புக்கு ஏற்படும் இழப்புக்குக் கூடுதலான நாட்டிடையிலான கடப்பாட்டையும் 300 மில்லியன் பவுண்டு அளவுக்கு ஈடுகட்ட வேண்டும்.
அணுக்கரு நிலைய இயக்கம் நிறுத்தல்
அணுக்கரு நிலைய இயக்கம் நிறுத்தல் (Nuclear decommissioning) என்பது அணு மின் நிலையத்தின் இயக்கத்தை நிறுத்தி உரிய இருப்பிடக் கதிர்வீச்சால் பொதுமக்களுக்கு வேறு பாதுகாப்பேதும் தேவையற்ற வகையில் அதை நீக்குவதாகும். மற்ற மின் நிலையங்களைப் பிரித்து அகற்றுவதில் இருந்து அணு மின் நிலையங்கள் கதிர்வீச்சுள்ள உலைக்கழிவுபொருளால் வேறுபடுகின்றன. எனவே இவற்றுக்கெனத் தனியான தகுந்த முன்னெச்சரிக்கைகள் தேவைப்படுகின்றன.
அணுக்கரு மின் நிலையங்களை இயக்குவற்கான உத்தரவாதக் காலம் 30 ஆண்டுகளாகும். தேய்மானக் காரணிகளில் ஒன்றாக, மின்னணுவாக்கக் கதிரியக்கத்தால் உலைகளின் அழிவு கருதப்படுகிறது.
பொதுவாக, அணுக்கரு மின் நிலையங்கல் 30 ஆண்டு வாழ்நாளுக்கு வடிவமைக்கப்படுகின்றன. புதிய நிலையங்கள் 40 முதல் 60 ஆண்டுகட்கு இயக்க வல்லபடி வடிவமைக்கப்படுகின்றன.
நிலையத்தின் இயக்கத்தை நிறுத்திவைத்தல் பல ஆட்சியிய்ல், தொழில்நுட்பச் செயல்பாடுகலைக் கொண்டுள்ளது. இதற்கு கதிரியக்கத்தை முற்றிலுமாக நீகித் தூய்மைப்படுத்தவேண்டும். தொடர்ந்து நிலைய உறுப்புகளை அழிக்கவேண்டும். நிலையத்தை நிறுத்திவைத்த பிறகு நிலையத்துக்கு வருபவர்களுக்குக் கதிரியக்க ஏதம் ஏதும் நேரக்கூடாது. நிலையத்தை முழுமையாக நிறுத்திய பிறகு அதைக் கட்டுபடுத்தும் நடவடிக்கை ஏதும் மேற்கொள்லப்படாது நிலைய முந்தைய உரிமதாரரும் அணுக்கருப் பாதுகாப்புக்கான எந்தவிதப் பொறுப்பும் ஏற்க வேண்டியதில்லை.
வரலாற்றுச் சிறப்புள்ள ஏதங்கள் (நேர்ச்சிகள்)
புகுழ்சிமா தலிச்சி அணுக்கருப் பேரழிவின்போது கதிரியக்கம் மண்ணிலும் விண்ணிலும் கடலிலும் கசிந்து பேரளவில் பரவியதால் சுற்றுவட்டாரத்தில் இருந்து 50,000 வீடுகள் இடம்பெயர்க்கப்பட்டன. கதிரியக்க ஆய்வுக்குப் பின்னர் காய்கறிகளும் மீன்களும் ஏற்றுமதி செய்வது நிறுத்தப்பட்டது. ]]
அணுக்கருத்தொழில்துறை, புதிய தொழில்நுட்பமும் கூர்ந்த மேற்பார்வையும் அணு மின் நிலையங்களைக் காப்பானதாக மாற்றிவிட்டதெனக் கூறினாலும், செர்நோபிள் பேரழிவிற்குப் பின்னர் பன்னாட்டளவில்1986 முதல் 2008 வரை 57 சிறுசிறு அணுக்கரு ஏதங்கள் நிகழ்ந்துள்ளன. இவற்றில் மூன்றில் இருபங்கு அமெரிக்க ஒன்றிய நாடுகளில் நிகழ்ந்துள்ளன. பிரான்சு அணு ஆற்றல் முகமையம் எவ்வளவு தொழில்நுட்பப் புத்தாகங்கள் ஏற்பட்டாலும் மாந்தக்குறைபாட்டாலும் புறக்கணிப்பாலும் நிகழும் ஏதங்களை அணுக்கரு மின் நிலைய இயக்கத்தில் நீக்குவது அரிது எனக் கூறுகிறது.
பெஞ்சமின் சோவாகூலின் கருத்துப்படி, 2003 இல் மசாசூசட் தொழில்நுட்பக் கழகத்தின் பலதுறை வல்லுனர்கள் குழு எதிர்காலத்தில் 2005 இல் இருந்து 2055வரையிலான அணுக்கருத் தொழில் வளர்ச்சியைக் கருதும்போது அக்காலகட்டத்தில் குறைந்தது நான்கு அணுக்கரு நிலைய ஏதங்களாவது நேரலாம் எனக் கருதியது. என்றாலும் மசாசூசட் தொழில்நுட்பக் கழகத்தின் குழு 1970 க்குப் பிறகான பாதுகாப்பு மேம்பாடுகளைக் கருத்தில் கொள்ளவில்லை.
அணுக்கரு நிலையப் பொருளியல் நெகிழ்திறம்
அணுக்கரு மின் நிலையங்கள் முதன்மையாக தொடர்ந்த சிக்கனமான அடிப்படை மின்தேவையைச் சந்திக்க அடிப்படைச் சுமை நிலையங்களாகப் பயன்படுத்தப்படுகின்றன. நிலக்கரி, வளிம அனல்மின் நிலையங்களைவிட இவற்றின் எரிபொருள் செலவு குறைவாக உள்ளதே இதற்குக் காரணமாகும். ஆனால் முழுதிறனளவில் இயங்காதபோது எரிபொருள் செலவு குறையாது. என்றாலும் பிரான்சின் பெரிய மின் நிலையங்களில் வழக்கமாக மாறுசுமைகளை ஏற்கும்படியே இந்நிலை சிக்கனமானதல்ல என அறிந்தும் இயக்கப்படுகிறது." செருமனியில் உள்ள பிபிலிசு அணுக்கரு மின் நிலையம் நிறுவுதிறனின் 40 முதல் 100% நெடுக்கத்தில் மணித்துளிக்கு 15% வீதம் மாறும்படி வடிவமைக்கப்பட்டுள்ளது. மீள்சுழற்சி நீரை வேறுபடுத்தி சுமையை எளிதாக மாற்றுந்திறமையைப் பெற்றுள்ளதால், கொதிநீர் உலைகள் சுமை வேறுபாட்டை ஏற்கும் நெகிழ்திறம் வாய்ந்தவையாக உள்ளன.
எதிர்கால அணுக்கரு மின் நிலையங்கள்
இக்குறைகளைத் தீர்க்கும்வகையில் நான்காம் தலைமுறை உலைகளை வடிவமைக்கும் ஆராய்ச்சி முனைவாக நடைபெற்று வருகிறது. இந்தப் புதிய வடிவமைப்புகள் அணுக்கரு மின் நிலையத்தைத் தூய்மையாகவும் பாதுகாப்பாகவும் இடர்குறைந்ததாகவும் அமைக்க முயன்றுவருகின்றன. மேலும் அணுக்கரு எரிபொருளை அணுகுண்டுகள் உருவாக்க களவாடப்படுவதைத் தவிர்க்கும்வகையிலும் இவை வடிவமைக்கப்படுகின்றன. எளிய சிக்கனமான கொதிநீர் உலை, முழுநிறைவான காப்புக் கூறுபாடுகள் கொண்ட உலைகளின் வடிவமைப்பு இந்நலங்களை உறுதிப்படுத்துகிறது. அணுப்பிணைவு உலைகள், அணுப்பிளவு உலைகளின் இடர்களை குறைக்கின்றன அல்லது தவிர்க்கின்றன. ஆனால் இவை இன்னமும் ஆய்வின் தொடக்கநிலையிலேயே உள்ளன.
இரண்டு 1600 மெவா ஐரோப்பிய அழுத்தநீர் உலைகளும் சீனாவில் இரண்டு 1600 மெவா அழுத்தநீர் உலைகளும் கட்டியமைக்கப்பட்டு வருகின்றன. இவ்வுலைகளை பிரான்சிம் அரேவா நிறுவனமும் செருமனியின் சீமன்சு ஏஜி யும் இணைந்து கட்டப்படுகின்றன. முடிக்கப்பட்டால் இவைதாம் உலகிலேயே உள்ல மிகப் பெரிய அணுக்கரு மின் நிலையங்களாக அமையும். இவற்ரில் ஒன்று பின்லாந்தின் ஓலிகிலுவோட்டாவில் உள்ள ஓலிகிலுவோட்டா அணுக்கரு மின் நிலையத்தினோர் அணியாக அமையவுள்ளது. இது முதல் ஏற்பாட்டின்படி 2009 இல் இயங்கிடவிருந்தது. ஆனால் இதன் இயாக்கம் தொடர்ந்து தள்ளிப் போடப்பட்டு வருகிறது. இது 2014 ஆம் ஆண்டின் நிலவரப்படி, இதனை 2018 இல் இயக்கிட திட்டமிடப்பட்டுள்ளது. பிரான்சில் மஞ்சேவில் உள்ள பிளேம்வில்லி அணுக்கரு மின் நிலையத்தில் ஒரு அழுத்தநீர் உலைக்கான ஆயத்த வேலைகள் 2006 இல் தொடங்கப்பட்டது, இது திட்டமிட்டபடி 2012 இயக்கத்தைத் தொடங்கவேண்டும். ஆனால் பிரெஞ்சு உலையும் தள்ளிப் போடப்பட்டு 2016 இல் நிலைய உலையின் இயக்கம் தொடங்கும் என 2013 இல் அறிவீக்கப்பட்டுள்ளது. சீனாவில் குவாங்தாங்கில் உள்ள தாய்ச்சான் அணுக்கரு மின் நிலையத்தில் அதன் ஒருபகுதியாக, இரண்டு அழுத்தநீர் உலைகள் 2014 இலும் 2015 இலும் இயக்கிவைக்கத் திட்டமிடப்பட்டன. ஆனால் இவையும் 2015இலும் 2016 இலும் இயங்கலாம் என கூறப்படுகின்றன.
2007 ஆம் ஆண்டளவில் இந்தியாவில் ஏழும் சீனாவில் ஐந்தும் அணுக்கரு மின் நிலையங்கள் கட்டுமானத்தில் இருந்தன.
கல்ஃப் மின்திறன் நிறுவனம் 2012 முடிவுக்குள் பிளாரிடாவில் உள்ள பென்சகோலாவில் 4000 ஏக்கர் நிலம் அணுக்கரு மின் நிலையம் ஒன்ரை அமைக்க கையகப்படுத்தப்படும் என்று 2011 நவம்பரில் அறிவித்தது.
உருசியா 2010 இல் உலகில் முதன்முதலாக, ஓர் மிதவை அணுக்கரு மின் நிலையத்தை தொடங்கி வைத்தது. 100 மில்லிய பவுண்டு அகதமிக் உலோமனசோவ் கப்பல் திட்டமிடப்பட்ட ஏழு நிலையங்களில் தொடங்கி வைக்கப்பட்ட முதல் உலக நிலையம் ஆகும். இது உருசிய நெடுந்தொலைவுப் பகுதிகட்கு மின்சாரம் வழங்கும்.
இந்தோனேசியாவில் நான்கும் மலேசியாவில் நான்கும் தாய்லாந்தில் ஐந்தும் வியட்நாமில் பதினாறும் ஆக, தெற்கிழக்காசிய நாடுகளில் 2025 அளவில் 29 அணுக்கரு மின் நிலையங்கள் கட்டியமைக்கப்படவுள்ளன. இந்நாடுகளில் 2011 இல் அணுக்கரு மின் நிலையம் ஏதும் இல்லை என்பது குறிப்பிட்த்தக்கது.
அமெரிக்காவில் ஜார்ஜியாவிலும் தென்கரோலினாவிலும் உள்ள இரு அணுக்கரு மின் நிலையங்களில், அதாவது வோக்தில் அணுக்கரு மின் நிலையம், வர்ஜில் சம்மர் அணுக்கரு மின் நிலையம் அகியவற்றின் விரிவாக்கம் முறையே 2016 இலும் 2019 இலும் நிறைவுற உள்ளன. வோக்தில் அணுக்கரு மின் நிலையத்தின் இரு உலைகளும் வர்ஜில் சி. சம்மர் அணுக்கரு மின் நிலையத்தின் இரு உலைகளும் 1979 இல் நடந்த மூன்று மைல் தீவின் அணுக்கரு ஏதத்துக்குப் பின்னர் நிறுவப்படும் முதல் உலைகளாகும்.
பல நாடுகள் தோரிய எரிபொருள் அணுக்கரு உலைகளை நிறுவும் திட்டங்களை தொடங்கியுள்ளன. உரெனியத்தை விட தோரியம் இயற்கையில் நான்கு மடங்கு செறிவாகக் கிடைக்கிறது. அமெரிக்கா, இந்தியா, ஆத்திரேலியா, பிரேசில், நார்வே ஆகிய நாடுகளில் 60% தோரியம் கிடைக்கிறது. பல்லாரிரம் ஆண்டுகட்கு தேவைப்படும் ஆற்ற வழங்கிட இந்த தோரிய வளம் போதுமானதாகும். தோரியம் எரிபொருள் வட்டிப்பு அல்லது சுழற்சி யுரேனியம் எரிபொருள் வட்டிப்பை விட மின்னாக்கத்தின்போது மிகவும் குறைவான கதிரியக்கக் கழிவைத் தருகிறது.
வெளி இணைப்புகள்
பகுப்பு:மின் நிலையங்கள் பகுப்பு:அணு மின் நிலையங்கள் பகுப்பு:அமெரிக்கக் கண்டுபிடிப்புகள்
இசுபிரிங்கர் பதிப்பகம்
இசுபிரிங்கர் பதிப்பகம் அல்லது இசுபிரிங்கர் சயின்சு+பிசினசு மீடியா என்பது புத்தங்கள், மின் நூல்கள் மற்றும் அறிவியல், தொழில்நுட்பம் மற்றும் மருத்துவத் துறையில் ஆய்விதழ்களை வெளியிடும் ஒரு பதிப்பகம் ஆகும். இது தவிர இசுபிரிங்கர் நிறுவனம் இசுபிரிங்கர் லிங்க், இசுபிரிங்கள் புரோட்டகால், இசுபிரிங்கர் இமேஜ் போன்ற அறிவியல் தரவுதளங்களையும் வழங்குகிறது. புத்தக வெளியீட்டை பொருத்த வரையில் இதுவரை 24 துறைகளில் 1,68,000 மேற்பட்ட தலைப்புகளில் புத்தகங்கள் மற்றும் மின்னூல்களை வெளியிட்டுள்ளது. இந்நிறுவனத்தின் அலுவலகங்கள் பெர்லின், ஹெய்டல்பெர்க், தொர்தெரிச் நியூயார்க் ஆகிய இடங்களில் உள்ளது.
ஜனவரி 15, 2015 இல், ஜோர்க் வோன் ஹோல்ட்சுபிரிங்க் பதிப்பக குழுமம் / நேச்சர் பதிப்பக குழுமம் மற்றும் இசுபிரிங்கர் சயின்சு+பிசினசு மீடியா இணைப்பை அறிவித்தன. இந்த பரிமாற்றம் மே 2015 இல் முடிவுக்கு வந்து புதிய இணைப்பு நிறுவனமான, இசுபிரிங்கர் நேச்சர் உருவாக்கப்பட்டது. இதில் ஹோல்ட்சுபிரிங்க் 53% பெரும்பான்மை பங்குகளையும், பிசி பார்ட்னர்சு 47% ஐயும் கொண்டுள்ளன.
குறிப்புகள்
பகுப்பு:பதிப்பகங்கள்
கேமோப்ரோவா சைகியா
கேமோப்ரோவா சைகியா (Hemoprova Saikia)(பிறப்பு: பிப்ரவரி 21, 1940) என்பவர் இந்திய அரசியல்வாதியும் அசாம் சட்டமன்ற உறுப்பினரும் ஆவார். இவர் 2001 முதல் 2006 வரை அசாம் அரசாங்கத்தில் கைத்தறி மற்றும் ஜவுளித் துறை அமைச்சராக இருந்தார். இவர் 1996 முதல் 2006 வரை நசீரா சட்டமன்றத் தொகுதியை பிரதிநிதித்துவப்படுத்தும் அசாம் சட்டமன்ற உறுப்பினராக இருந்தார். அசாம் சுற்றுலா வளர்ச்சிக் கழகத்தின் தலைவராகவும் இருந்தார். இவர் அசாமின் முன்னாள் முதல்வர் ஹிதேஸ்வர் சைகியாவின் மனைவி ஆவார். இவரது மகன் தேபப்ரதா சைகியா சட்டமன்ற எதிர்க்கட்சித் தலைவராக உள்ளார்.
மேற்கோள்கள்
பகுப்பு:1940 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:சிவசாகர் நபர்கள் பகுப்பு:வாழும் நபர்கள் பகுப்பு:அசாம் சட்டமன்ற உறுப்பினர்கள்
ஆலத்தூர் ஊராட்சி, புதுக்கோட்டை மாவட்டம்
ஆலத்தூர் ஊராட்சி தமிழ்நாட்டின் புதுக்கோட்டை மாவட்டம், அன்னவாசல் ஒன்றியத்தில் அமைந்துள்ள ஓர் ஊராட்சி ஆகும்.
ஆலத்தூர் ஊராட்சி (Aalaththur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் ஒன்றியத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் புதுக்கோட்டை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1480 ஆகும். இவர்களில் பெண்கள் 753 பேரும் ஆண்கள் 727 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கோவில்கள்
இக்கோவிலில் வீற்றிருக்கும் பேச்சாயி நீலீயாயி மற்றும் சடச்சாயி ஊர்காவல் தெய்வமாக விளங்குகிறாா்கள்.
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பூயா இதானி
பூயா இதானி (Pouya Idani) ஈரான் நாட்டைச் சேர்ந்த  ஒரு சதுரங்க வீரர். 1995 ஆம் ஆண்டு செப்டம்பர் மாதம் 22 ஆம் தேதியன்று இவர் பிறந்தார். 2014 ஆம் ஆண்டில் பிடே அமைப்பு இவருக்கு கிராண்டுமாசுட்டர் பட்டத்தை வழங்கியது. 2013 ஆம் ஆண்டில் பதினெட்டு வயதுக்கு உட்பட்டோருக்கான உலக சதுரங்க வெற்றியாளர் பட்டத்தை வென்றார். 2021 ஆம் ஆண்டு சூன் மாத நிலவரப்படி ஈரானின் 2 ஆவது சிறந்த சதுரங்க  வீரர் என்ற சிறப்புடன் இருந்தார். 2022 ஆம் ஆண்டு இந்தியாவின் சென்னை நகர 44 ஆவது சதுரங்க ஒலிம்பியாடு போட்டியில் விளையாட தேர்ந்தெடுக்கப்பட்டார்
சதுரங்க வாழ்க்கை
இதானி 2012 மற்றும் 2014 ஆம் ஆண்டுகள் உட்பட பல சதுரங்க ஒலிம்பியாடு போட்டிகளில் தனது நாட்டைப் பிரதிநிதித்துவப்படுத்தினார்.
2015 ஆம் ஆண்டு சதுரங்க உலகக் கோப்பை போட்டியில் விளையாடினார். அங்கு முதல் சுற்றில் அசர்பைசான் நாட்டு சதுரங்க கிராண்டுமாசுட்டர் சக்ரியார் மமேத்யரோ இவரை தோற்கடித்தார்.
2018 ஆம் ஆண்டு கோவாவில் நடைபெற்ற திறந்தநிலை போட்டியின் வெற்றியாளர் ஆனார்.
2008 ஆம் ஆண்டில்  7ஆவது துபாய் இளையோர் சதுரங்கப் போட்டியில் இரண்டாம் இடத்தைப் பிடித்தார். சிங்கப்பூரில் நட்டைபெற்ற 4 ஆவது உலக பள்ளிகள் சதுரங்கப் போட்டியில் 13 வயதுக்கு உட்பட்டோருக்கான போட்டியிலும் இரண்டாம் இடத்தைப் பிடித்தார்.
2009 ஆண்டு ஈரானிய 14 வயதுக்குட்பட்டோர் போட்டியில் 2 ஆவது இடத்தைப் பெற்றார், மேலும் உலக  14 வயதுக்குட்பட்டோர் போட்டியில் மேத்சு ஆண்டர்சனுடன் இணைந்து 5ஆவது இடத்தைப் பிடித்தார்.
இதானி 2011 ஆம் ஆண்டு ஈரானிய 18 வயதுக்குட்பட்டோர் போட்டியில்  வெற்றியாளர் பட்டம் வென்றார்.
2012 ஆம் ஆண்டு நடைபெற்ற உலக 18 வயதுக்குட்பட்டோர் போட்டியில் சியார்ச்சு கோரி, இயான் -கிரிசுடோஃப் துடா, கபோர் நாகி, காக்பர் துரோசுதோவ்சுகி மற்றும் விளாடிசுலாவ் கோவலேவ் ஆகியோருடன்  இணைந்து 3 ஆவது முதல் 8 ஆவது இடங்களைப் பிடித்தார்.
மீண்டும் 2021 சதுரங்க உலகக் கோப்பை போட்டிக்குத் தகுதி பெற்றார். அங்கு, 85 ஆவது இடத்தில் இருந்த இவர் முதல் சுற்றில் சியாவுர் ரகுமானை 2-0 என்ற கணக்கில் தோற்கடித்தார், இரண்டாவது சுற்றில் டேவிட் அன்டன் குய்சாரோவை 1.5-0.5 என்ற கணக்கில் தோற்கடித்தார். நான்காவது சுற்றின் இறுதியில் வெற்றியாளரான இயான் -கிரிசுடோஃப் துடாவால் இதானி வெளியேற்றப்பட்டார்.
புற இணைப்புகள்
பகுப்பு:சதுரங்க கிராண்டு மாசுட்டர்கள் பகுப்பு:வாழும் நபர்கள் பகுப்பு:1995 பிறப்புகள் பகுப்பு:ஈரானிய விளையாட்டு வீரர்கள்
ரங்கராஜன் மோகன் குமாரமங்கலம்
ரங்கராஜன் மோகன் குமாரமங்கலம்  (ஆங்கிலம்: Rangarajan Mohan Kumaramangalam) ஒரு தமிழக அரசியல்வாதி ஆவார். இவர் தமிழ்நாடு காங்கிரஸ் கமிட்டியின் செயல் தலைவரும், தொழிற்பண்பாளர் காங்கிரஸ் பிரிவின் தலைவரும் ஆவார்.
வாழ்க்கைக் குறிப்பு
இவர் சென்னையில் வாழ்ந்த ப. ரங்கராஜன் குமாரமங்கலம் -கிட்டி குமாரமங்கலம் இணையரின் மகனாக 06 ஜூலை 1978 அன்று  பிறந்தார். இவரின் தாத்தா மோகன் குமாரமங்கலம் முன்னாள் மத்திய அமைச்சர் ஆவார்.இவரின் தந்தை வழி கொள்ளுத் தாத்தா ப. சுப்பராயன் சென்னை மாகாணத்தின் முதலமைச்சராகப் பதவி வகித்தவர்.இவர் அமிா்தா என்பவரை திருமணம் செய்துகொண்டார்.இவர்களுக்கு  இஷாந்த் மற்றும் ருத்ரா என்ற இரு மகன்கள் உள்ளனர்.
மேற்கோள்கள்
பகுப்பு:1978 பிறப்புகள் பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:இந்திய தேசிய காங்கிரஸ் அரசியல்வாதிகள்
பசந்த பகதூர் இரானா
பசந்த பகதூர் இரானா (Basanta Bahadur Rana) (பிறப்பு: 18 ஜனவரி 1984 சாம்கிப்பூர், நேபாளம் )ஓர் இந்தியத் தடகள வீரர் ஆவார். இவர் 50 கி.மீ தொடர்நடையில் கலந்துகொள்கிறார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 50 கி.மீ தொடர்நடையில் கலந்துகொண்டார். இவரது மிகச் சிறந்த ஒற்றையர் சாதனை நேரம் 4:02:13. இதை இப்போது மேலும் சிறப்பாக அதாவது 3:56:48 நேரமாக தேசியப் பதிவில் மேம்படுத்தியுள்ளார்.
கிளீசே 251
கிளீசே 251 (Gliese 251), என்பது HIP 33226 அல்லது HD 265866 என்றும் அழைக்கப்படுகிறது, இது சூரிய மண்டலத்திலிருந்து சுமார் 18 ஒளி ஆண்டுகள் தொலைவில் அமைந்துள்ள .ஐரட்டையர்கள்(ஜெமினி) விண்மீன் குழுவில் அமைந்துள்ள ஒரு விண்மீனாகும்.. இது சூரியனுக்கு மிக அருகில் உள்ள விண்மீனாகும். இது தெட்டா ஜெமினோரம் என்ற பொலிவான விண்மீனில் இருந்து 49 ஆர்க் நிமிட தொலைவில் உள்ள அவுரிகா என்ற எல்லைக்கு அருகில் அமைந்துள்ளது, ஏனெனில் இதன் பொலிவு  + 9,89 ஆகும். எனவே, இதை வெறும் கண்ணால் பார்க்க முடியாது. கிளிசே 251 க்கு மிக அருகில் உள்ள விண்மீன் QY அவுரிகா ஆகும், இது 3.5 ஒளி ஆண்டுகள் தொலைவில் அமைந்துள்ளது.
Gliese 251 ஒரு M3V கதிர்நிரல்வகை ஒரு 3300 K விளைவு வெப்பநிலை கொண்ட ஒரு செங்குறுமீன்(சிவப்பு குள்ளன்) ஆகும். இதன் நிறை சுமார் 0.36 சூரியப் பொருண்மை ஆகும். இதன் ஆரம் சுமார் 36% சூரிய ஆரம் ஆகும். இதன் பொன்மத்தன்மை சூரியனை விட சற்று குறைவாக இருக்கலாம். அகச்சிவப்பு அலைநீளங்களில் உள்ள நோக்கீடுகள் அதைச் சுற்றி ஒரு வட்டு இருப்பதை மறுக்கிகின்றன.
2019 ஆம் ஆண்டில், கிளீசே 251 விண்மீனைச் சுற்றி 1.74, 607 நாட்கள் வட்டணைகளில் சுற்றும் இரண்டு  கோள்கள் ஆரத் திசைவேக முறையால்  கண்டறியப்பட்டன. இருப்பினும், 2020 ஆம் ஆண்டில் கார்மெனெசின்CARMENES) தரவைப் பயன்படுத்திய ஒரு புதிய ஆய்வு இரண்டு  கோள்களையும் மறுத்தது , ஏனெனில் இரண்டு குறிகைகளும் விண்மீன் செயல்பாட்டால் ஏற்பட்டவை என்று அவர்கள் கண்டறிந்தனர். கார்மெனெசு தரவுகளின் அடிப்படையில் , கிளீசே 251 விண்கலக் குழு,  கிளீசே 251 b  எனும் பெரும் புவி  14.238 நாட்கள் வட்டணையில் சுற்றி வருகிறது என்று அறிவித்தது.
செக்ரோவோலு சுவூரோ
செக்ரோவோலு சுவூரோ (Chekrovolu Swuro) (பிறப்பு: 21 நவம்பர் 1982, திழூதமி ஊர், பேக் மாவட்டம், நாகாலாந்து )ஓர் வில்வித்தை வீராங்கனை ஆவார். இவர் முறையே தென்கொரியாவின் பூசான் பகுதியில் தோகாவிலும் கத்தாரிலும்  நடந்த 2002 ஆசிய விளையாட்டுகளிலும் 2006 ஆசிய விளையாட்டுகளிலும் இந்தியா சார்பில் கலந்துகொண்டார். இவர் இத்தாலியில் தூரினில் நடந்த 2011 உலக வில்வித்தைப் போட்டிகளில் வெள்ளிப் பதக்கம் வென்றார். எனவே இவர் 2012 கோடைக்கால ஒலிம்பிக் விளையாட்டுகளில் மகளிரில் ஒற்றையராகவும் குழுவிலும் பங்கேற்க தேர்வு செய்யப்பட்டார்.
தந்தம்
thumb|[[இலூவா அருங்காட்சியகம்|இலூவா அருங்காட்சியகத்தில் உள்ள கி.மு 1300 காலப்பகுதியில் தந்தத்தினால் செய்யபப்ட்ட நிர்வாணப் பெண்]] தந்தம் (Ivory) என்பது தந்தப் பல்லில் இருந்து பெறப்படும் கடினமான, வெண் பொருளாகும். யானையின் பல்லே தந்தம் எனப்பட்டாலும், பிற மிருகங்களின் தந்தப் பல்லும் கலை மற்றும் பிற உருவாக்கத்தில் பயன்படுத்தப்படுகின்றன. இது பிரதானமான பற்காழினைக் கொண்டு (Ca10(PO4)6(CO3)·H2O)), பல்லினதும் தந்தப் பல்லினதும் பௌதீக அமைப்பைக் கொண்டு காணப்படும். யானையின் தந்தத்தைவிட பிற மிருகங்களின் வணிகத்தில் புழக்கத்தில் உள்ளது. இது பண்டைய காலம் முதல் பெறுமதியைக் கொண்டுள்ளது. யானைத் தந்தம் மிக முக்கிய மூலமாகவிருந்தாலும், மாமூத், தந்தப்பல் கடற்குதிரை, நீர்யானை, பெருந்தலைத் திமிங்கலம், ஓர்க்கா திமிங்கலம், கொம்புத் திமிங்கலம், கரணைப் பன்றி போன்றவற்றிலும் தந்தம் உள்ளது. காட்டுமான் இரு தந்தமுள்ள பற்களைக் கொண்டுள்ளது. இவை அவற்றின் சந்ததியிலிருந்து எச்சியவை என நம்பப்படுகிறது.
தமிழில் தந்தத்தைக் குறிக்கும் மற்ற பெயர்கள் கோடு, எயிறு, மருப்பு என்பனவாகும்.
வெளி இணைப்புகள்
பகுப்பு:சிற்பக்கலைப் பொருட்கள் பகுப்பு:தந்தம்
புரோடாக்டினியம்(IV) குளோரைடு
புரோடாக்டினியம்(IV) குளோரைடு (Protactinium(IV) chloride) என்பது PaCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் குளோரைடும் சேர்ந்து இந்த ஆக்டினியம் ஆலைடு உருவாகிறது. நாற்கோண படிக அமைப்பின் மஞ்சள்-பச்சை நிறப் படிகமாக புரோடாக்டினியம்(IV) குளோரைடு காணப்படுகிறது.
தயாரிப்பு
புரோடாக்டினியம்(IV) ஆக்சைடை ஆலசனேற்ற வினைக்கு உட்படுத்தி குளோரினேற்றம் செய்தும் இதை தயாரிக்கலாம்:
வெற்றிடத்தில் 500 பாகை செல்சியசு வெப்பநிலையில் புரோடாக்டினியம் ஆக்சி குளோரைடை சிதைவு வினைக்கு உட்படுத்தியும் புரோடாக்டினியம்(IV) குளோரைடை தயாரிக்கலாம்:
பண்புகள்
புரோடாக்டினியம்(IV) குளோரைடு நீருறிஞ்சும் படிகத் திடப்பொருளாகும். வெற்றிடத்தில் 400 °செல்சியசு வெப்பநிலையில் இது பதங்கமாகும். வலுவான கனிம அமிலங்களில் கரைந்து பச்சை நிற கரைசல்களை உருவாக்கும். அசிட்டோ நைட்ரைலுடன் சேர்ந்து சிக்கலான PaCl4·4CH3CN அணைவுச் சேர்மத்தைக் கொடுக்கிறது. I41/am இடக்குழு எண். 141) என்ற இடக்குழுவில் a = 837.7 பைக்கோமீட்டர், c = 747.9 பைக்கோமீட்டர் என்ற அளவுருக்களுடன்  யுரேனியம்(IV) குளோரைடு வகை படிகக் கட்டமைப்புடன் இச்சேர்மம் ஒரு நாற்கோணப் படிக அமைப்பைக் கொண்டுள்ளது. of the uranium(IV) chloride type.
மேற்கோள்கள்
பகுப்பு:புரோடாக்டினியம் சேர்மங்கள் பகுப்பு:குளோரைடுகள்
பல்ஜிந்தர் சிங்
பல்ஜிந்தர் சிங் (Baljinder Singh)' (பிறப்பு: 18 செப்டம்பர் 1986) ஓர் இந்திய தடகள வீரர் ஆவார். இவர் 20 கி.மீ பந்தய நடையில் போட்டியிடுகிறார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 1:25:39 நேரச் சாதனை படைத்தவர். இவரின் இதுவரையிலான சிறப்பான சாதனை 1:22:12 நேர அளவாகும்.
இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 1:25:39 நேரச் சாதனை படைத்து ஆடவர் 20 கி.மீ பந்தயநடைப் போட்டியில் 43 ஆம் இடத்தைப் பிடித்தார்.
சொந்த வாழ்க்கை
இவர் பஞ்சாப் மாநில, மோகலி மாவட்டத்தில் சண்டிகார் நகருக்கு அருகமைந்த தேரா பாசியில் பிறந்தார். இவர் தன் விளையாட்டுப் பயிற்சியை பெங்களூருவில் உள்ள இந்திய விளையாட்டு ஆணைய மையத்தில் இராம கிருஷ்ணன் காந்தியிடம் பெற்றார்.
ஜெய் பகவான்
ஜெய் பகவான் (Jai Bhagwan) (பிறப்பு: மே 11, 1985) ஓர் இந்தியத் தடகள வீரர் ஆவார். இவர் இருமுறை ஆசிய விளையாட்டுகளில் பதக்கம் பெற்றுள்ளார். இவர் 2010 பொதுநலவாயத்து விளையாட்டுகளிலும் 60 கிலோ தாழெடைக் குத்துச் சண்டையில் வெண்கலப் பதக்கம் பெற்றார். இவர் 2012 இலண்டன் ஒலிம்பிக்கில் 60 கிலோ தாழெடைக் குத்துச் சண்டையில் இந்தியா சார்பில் கலந்துகொண்டார்.
வெளி இணைப்புகள்
பகுப்பு:இந்தியக் குத்துச்சண்டை வீரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் தடகள வீரர்கள் பகுப்பு:பிவானி மாவட்ட நபர்கள்
சிங்க் தீவுகள்
சிங்க் தீவுகள் ( Cinque Islands ) என்பவை இந்தியாவின், அந்தமான் தீவுகளைச் சேர்ந்த இரட்டைத் தீவுகளாகும். இத்தீவுக்கு போர்ட்பிளேயரில் இருந்து ஒருமணிநேரம் தரைவழியாகவும், ஒரு மணிநேரம் கடல்வழியாகவும் பயணம்செய்து அடையவேண்டிய தொலைவில் இருக்கிரது. இவற்றின் வடக்கே டன்கான் நீரினையுள்ளது. ருட்லாண்ட் தீவு மற்றும் பாசேஷ் தீவு ஆகியவற்றுக்கு இடையில் உள்ளன. இந்த இரண்டு தீவுகளும் மணல் பாதையால் இணைக்கப்பட்டுள்ளதால் இவற்றை ஒரே தீவாக கருதி சிங்க் தீவு என அழைக்கின்றனர்.
இந்த சிங்க் தீவுகள் ஆழ்நீர் தாவுதலுக்கு பகழ்பெற்ற இடமாகும். வடக்கு சிங்க் மற்றும் ரூட்லாண்ட் இடையிலான நீர் சந்தியை மன்னிர் இணைப்பு என வழங்கப்படுகிறது.
மேற்கோள்கள்
பகுப்பு:அந்தமான் நிக்கோபார் தீவுகளின் தீவுகள்
சிங்கப்பூரின் தொடக்க கால வரலாறு
சிங்கப்பூரின் தொடக்க வரலாறு ஆங்கிலம்: Early history of Singapore; மலாய்: Sejarah awal Singapura; சீனம்: 新加坡早期歷史) என்பது சிங்கப்பூரின் 1819-ஆம் ஆண்டு காலனித்துவ காலத்திற்கு முந்தைய காலத்தை குறிக்கும் வரலாறு ஆகும்.
1819-ஆம் ஆண்டில், பிரித்தானிய கிழக்கிந்திய நிறுவனத்தைச் சேர்ந்த சர் இசுடாம்போர்டு இராபிள்சு (Sir Thomas Stamford Raffles) என்பவர் ஜொகூர் சுல்தானகத்துடன் ஓர் ஒப்பந்தம் செய்து கொண்டு சிங்கப்பூர் தீவில் ஒரு வர்த்தக குடியேற்றத்தை நிறுவினார்.
இதுவே 1824-ஆம் ஆண்டில், சிங்கப்பூர் பிரித்தானியக் குடியேற்ற நாடாக உருவாவதற்கு வழி அமைத்தது. இந்தக் குடியேற்றத்திற்கு முந்தைய காலத்தில் நடைபெற்ற நிகழ்வுகளைத் தான் சிங்கப்பூரின் தொடக்க கால வரலாறு என்று அழைக்கிறார்கள்.
பொது
கிரேக்க-உரோமானிய (Greco-Roman) வானியலாளர் தொலெமி (Ptolemy), இரண்டாம் நூற்றாண்டில், சிங்கப்பூர்ப் பகுதியில் சபானா (Sabana) என்னும் ஓர் இடம் தீபகற்ப மலேசியாவின் தெற்கு முனையில் இருந்ததாகக் குறிப்பிட்டுள்ளார்.
அதே சமயத்தில், சிங்கப்பூரில் அந்த இடம், மலாய் மொழியில் புலாவ் உஜோங் (Pulau Ujong) என்று சொல்லப் படுகிறது. புலாவ் உஜோங் என்பது பு லுவோ சுங் என ஒலிமாற்றம் அடைந்து இருக்கலாம் என்றும் கருதப் படுகிறது.
சீனப் பயணி வாங் தயான்
1330-ஆம் ஆண்டில், சீனப் பயணி வாங் தயான் (Wang Dayuan) என்பவர் சிங்கப்பூர் தீவுக்கு பயணம் செய்தார். சிங்கப்பூருக்கு தான்மாக்ஸி (Danmaxi) என்று பெயர் சூட்டி இருக்கிறார். அந்தச் சீனப் பயணி டாயோய் ஷிலீ (Daoyi Zhilüe) எனும் வரலாற்று நூல் எழுதி இருக்கிறார். அதில் சிங்கப்பூரின் இரண்டு தனித்துவமான குடியேற்றங்கள் இருந்ததாக விவரித்து இருக்கிறார்.
முதலாவது லாங் யா மென் (Long Ya Men) குடியேற்றம். இரண்டாவது பான் ஜூ (Ban Zu) குடியேற்றம். இந்தக் குடியேற்றங்கள் சிங்கப்பூர் மேரு மலையில் இருந்து இருக்கலாம் என்று கருதப்படுகிறது.
நகரகிரேதாகமம்
அடுத்ததாக பான் ஜூ மக்கள் தங்கள் தலைமுடியை கட்டையாக வைத்து இருந்தார்கள் என்றும்; தங்கம் கலந்த சந்தன நிறத் தலைப்பாகையுடன்; சிவப்பு நிறத் துணிமணிகளை அணிந்து இருந்தார்கள் என்றும் சீனப் பயணி வாங் தயான் எழுதி இருக்கிறார்.
1365-இல் சாவக மொழியில் எழுதப்பட்ட நகரகிரேதாகமம் (Nagarakretagama) எனும் காவியத் தொகுப்பில் துமாசிக் எனும் தீவில் உள்ள ஒரு குடியிருப்புப் பற்றிய குறிப்பும் வருகிறது. துமாசிக் என்பது "கடல் நகரம்" அல்லது "கடல் துறை" என்னும் பொருளுடைய சொல்லாக இருக்கக்கூடும்.
சிங்கபுரம்
மார்கோ போலோவின் பயணப் பதிப்பில், மலையூர் தீவு (Malayur) இராச்சியம் தொடர்பாக சியாமாசி (Chiamassie) எனும் பெயர் தெமாசிக் (Temasek) என்று குறிப்பிடப்பட்டுள்ளது.[2] 14 ஆம் நூற்றாண்டின் வியட்நாமிய பதிவுகளில் சச் மா டிச் (Sach Ma Tich) என்றும் தெமாசிக் என்றும் குறிப்பிடப்பட்டு உள்ளது.
கி.பி 14-ஆம் நூற்றாண்டின் முற்பகுதியில் சிங்கபுரம் (Singha Pura) (சமசுகிருதம்: சிங்க நகரம்) என மாறியது. நீல உத்தமன் 1299-இல் இந்தத் தீவுக்குச் சென்ற போது சிங்கம் என்று நினைத்த ஒரு விலங்கைப் பார்த்த பின்னர், சிங்கபுரம் எனும் பெயர் சூட்டப் பட்டதாகக் கூறப்படுகிறது.
துமாசிக்
இளவரசர் நீல உத்தமன் அதை ஒரு நல்ல சகுனமாக் கருதி "சிங்கபுர" அல்லது "சிங்கபுரம்" என்னும் பெயரில் ஒரு குடியிருப்பை உருவாக்கினார். ஆனாலும், அறிஞர்களின் கருத்துப்படி சிங்கபுர என்னும் பெயரின் தோற்றம் குறித்து, சரியான காரணம் தெளிவாகத் தெரியவில்லை.
ஸ்ரீ மகாராஜா சாங் உத்தாமா பரமேசுவரா
1403-இல் சீனாவில் இருந்து ஒரு சீனத் தூதர் சிங்கப்பூருக்கு வந்தார். அவர் சீன அரசரின் பிரதிநிதியாகும். அவர் நீல உத்தமனைச் சிங்கப்பூரின் அதிகாரப் பூர்வமான ஆட்சியாளராக நியமனம் செய்தார். அதைச் சீனா ஏற்றுக் கொண்டது. நீல உத்தமனுக்கு ஸ்ரீ மகாராஜா சாங் உத்தாமா பரமேசுவரா பத்தாரா ஸ்ரீ திரி புவானா (Sri Maharaja Sang Utama Parameswara Batara Sri Tri Buana) எனும் சிறப்புப் பெயரும் வழங்கப் பட்டது.
நீல உத்தமனுக்குப் பிறகு அவருடைய மகன் ஸ்ரீ பராக்கிரம வீர ராஜா என்பவர் சிங்கப்பூரின் ராஜாவாகப் பதவி ஏற்றார். இவர் 1372-இல் இருந்து 1386 வரை சிங்கப்பூரை ஆட்சி செய்தார். அந்தச சமயத்தில் சிங்கப்பூர் ஆட்சியில் சில திருப்பங்கள் ஏற்பட்டன. அதனால் நீல உத்தமனின் பேரனாகிய ஸ்ரீ ராணா வீரா கர்மா பதவி ஏற்க வேண்டிய கட்டாயம் ஏற்பட்டது.
பரமேசுவராவின் வரலாற்றுப் பயணம்
இவர் சிங்கப்பூரை 13 ஆண்டுகள் ஆட்சி செய்தார். இந்தக் கால கட்டத்தில் மஜாபாகித் அரசு திடீரென்று சிங்கப்பூரின் மீது தாக்குதல் நடத்தியது. புதிதாகத் தோற்றுவிக்கப்பட்ட சிங்கப்பூர் அரசு ஏற்கனவே மஜாபாகித்தின் மீது சில தாக்குதல்களையும் நடத்தியுள்ளது. அந்தத் தாக்குதல்களுக்குப் பழி வாங்கும் படலமாக மஜாபாகித் அரசின் திடீர் தாக்குதல் அமைந்தது.
ஸ்ரீ மகாராஜா பரமேசுவரா என்பவர் நீல உத்தமனின் கொள்ளுப் பேரன் ஆகும். இவர் மஜாபாகித்தின் தாக்குதலிலிருந்து தப்பிக்க நினைத்தார். அதனால் சிங்கப்பூரில் இருந்து வெளியேறினார். ஸ்ரீ மகாராஜா பரமேஸ்வரா தன்னுடன் சில நேர்மையான விசுவாசிகளையும் அழைத்துக் கொண்டு மலாயாவின் பெருநிலப் பகுதிக்குள் சென்றார். அதன் பின்னர் மலாக்கா நகரம் தோற்றுவிக்கப்பட்டது.
சுமா ஓரியண்டல்
சுமா ஓரியண்டல் (Suma Oriental) எனும் பதிவு. 1513-ஆம் ஆண்டு பதியப்பட்டது. இதை எழுதியவர் தோம் பைரஸ் (Tom Pires). இவர் ஒரு போர்த்துக்கீசியர். மலாக்காவைப் போர்த்துகீசியர்கள் கைப்பற்றிய பின்னர் எழுதப்பட்டது. பரமேஸ்வரா சிங்கப்பூரில் இருந்து வெளியேறிய வரலாற்றை இந்தப் பதிவு எடுத்துரைக்கின்றது.
பரமேசுவரா என்பவர் ஸ்ரீ விஜய பேரரசின் இளவரசர்; சிங்கப்பூரின் கடைசியான அரசர்; மலாயா தீபகற்பத்தின் மேற்கு கரை வழியாகப் பயணித்து மலாக்காவைத் தோற்றுவித்தார் என அந்தப் பதிவு சொல்கின்றது. மலாக்காவைச் செக்குயிம் டார்க்சா (Xaquem Darxa) என்றும் மொடவார்க்சா (Modafarxa) என்றும் தோம் பைரஸ் பதிவு செய்துள்ளார்.
1819-ஆம் ஆண்டில், பிரித்தானிய கிழக்கிந்திய நிறுவனத்தைச் சேர்ந்த சர் இசுடாம்போர்டு இராஃபிள்சு, சிங்கப்பூர் தீவில் ஒரு வர்த்தக குடியேற்றத்தை நிறுவினார். அதில் இருந்து நவீன சிங்கப்பூரின் வரலாறும் தொடங்குகிறது.
கூடுதல் சான்றுகள்
பகுப்பு:சிங்கப்பூரின் வரலாறு பகுப்பு:மலேசிய வரலாறு
இந்திய மரகதப்புறா
இந்திய மரகதப்புறா (Chalcophaps indica indica) மரகதப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. இது இந்தியா முதல் சீனா, மலேசியா, பிலிப்பீன்சு, இந்தோனேசியா, மேற்கு பப்புவான் தீவுகள் வரை காணப்படுகிறது.
விளக்கம்
மைனா அளவுள்ள இப்பறவை சுமார் 27 செ. மீ. நீளம் இருக்கும். இதன் அலகு பவளச் சிவப்பாக இருக்கும். விழிப்படலம் பழுப்பாகவும், கால்கள் வெளிர் ஊதாவாகவும் இருக்கும். உடலின் மேற்பகுதி நல்ல மரகதப் பச்சையாக இருக்கும். தலை உச்சியும், கழுத்து, பிட்டம் போன்றவை சாம்பல் நிறத்தில் இருக்கும். நெற்றி, புருவங்கள் போன்றவை வெண்மையாக இருக்கும். தோள்பட்டை இறக்கைகள் வெள்ளைப் பட்டையுடன் கூடிய 'வைன்' சாம்பல் நிறமாக இருக்கும். வால் பழுப்பும் சாம்பல் நிறமும் கலந்து நல்ல கருப்புப் பட்டையோடு காணப்படும். வாலின் கரும்பட்டை இடையிடையே துண்டுபட்டதுபோல சற்று இடைவெளியுடன் இருக்கும்.
பரவலும் வாழிடமும்
இப்பறவை இந்தியா முதல் சீனா, மலேசியா, பிலிப்பீன்சு, இந்தோனேசியா, மேற்கு பப்புவான் தீவுகள் வரை காணப்படுகிறது. தென்னிந்தியாவில் நீர்வளம் மிக்க மாறாப் பசுமை காடுகளிலும், ஈரம் மிக்க இலையுதிர் காடுகளில் காணபடுகிறது. மேலும் மலையடிவாரங்கள், மூங்கில் காடுகள், காட்டு விளிம்பை அடுத்துள்ள நிலங்கள் போன்ற இடங்களிலும் இவற்றைக் காணலாம் மலைகளில் 2000 மீட்டர் உயரம் வரை காணலாம்.
நடத்தை
இவை தனித்தோ, ஆணும் பெண்ணும் என இணையாகவோ தரையில் அமர்ந்து இரை தேடக்கூடியன. காட்டுப் பாதையிலும், தேயிலைத் தோட்டங்களுக்கு செல்லும் வழிகளிலும் கால்களால் நடத்தும் ஓடியும் தானியங்களைத் தேடும். பகல் பொழுதில் காட்டாமணக்கு போன்ற செடிகளின் அடியில் ஓய்வு கொள்ளும். பறக்கும்போது ஆரவாரமின்றி, நேராக, விரைவாக சிறக்கையடித்துப் பறக்கும் இயல்புடையது. இது காபி, தேயிலைத் தோட்டங்களில் உள்ள சுவர்களில் சாம்பல் தலை பச்சைப் புறாக்கள் போல மோதி உயிரிழப்பது உண்டு. இது தானியங்களையும், காட்டுச் செடிகளின் பழங்களையும், கரையான் போன்றவற்றையும் உணவாக கொள்ளும். இவை ஒற்றைக் குரலில் 'ஹுன்' 'ஹுன்' என ஒலி எழுப்பக்கூடியன.
இனப்பெருக்கம்
இவற்றின் இனப்பெருக்க காலம் மார்ச் முதல் மே வரை ஆகும். இவை இரண்டு முதல் மூன்று மீட்டர் உயரத்தில் மரங்களில் குச்சிகள், புற்கள் போன்றவற்றைக் கொண்டு திருத்தமாக கூடு கட்டும். கூடுகள் பொதுவாக இலை மறைவில் கட்டும். கூட்டில் இரண்டு அல்லது மூன்று வெளிர் மஞ்சளான கிரீம் நிறம் கொண்ட முட்டைகளை இடும். 12 நாட்கள் அடைகாக்கும். ஆணும் பெண்ணும் இணைந்து அடைகாத்து குஞ்சுகளைப் பேணும்.
ஆர்சனிக் முச்செலீனைடு
ஆர்சனிக் முச்செலீனைடு (Arsenic triselenide) என்பது As2Se3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆர்சனிக்கின் செலீனைடு உப்பான இச்சீருறாத் திண்மம் 870 நானோ மீட்டர் மற்றும் 17.2 மைக்ரோ மீட்டர் அளவுக்கு ஒளிச்செலுத்துகை அளவுகள் கொண்டிருப்பதால், அகச்சிவப்பு ஒளியியலில் சால்கோசெனைடு கண்ணாடியாகப் பயன்படுத்தப்படுகிறது. ஆர்சனிக் முச்செலீனைடு ஒரு சகப் பிணைப்புச் சேர்மமாகக் காணப்படுகிறது. இருப்பினும் ஆர்சனிக், முறைப்படியான +3.என்ற ஆக்சிசனேற்ற நிலையில் உள்ளது.
பயன்கள்
உயர் ஒளிவிலகல் எண் காரணமாக ஆர்சனிக் முச்செலீனைடு கண்ணாடிகளின் மெல்லிய படமானது, ஒருங்கிணைந்த ஒளியனியலில் நடுத்தர அக்ச்சிவப்பு ஒளிச்செலுத்துகை மற்றும் உயர் நேரிலா ஒளியியல் சுட்டிகள் என முக்கியத்துவம் பெற்ற பொருளாக வெளிப்பட்டுள்ளது. எத்திலீன் ஈரமீன் கரைசல்களில் இருந்து தற்சுழற்சிப் பூச்சு மூலம் உயர்தரமான As2Se3 கண்ணாடிப் படங்களைப் படிய வைக்க முடியும்
பாதுகாப்பு
வீரியமிக்க அமிலங்கள் மற்றும் அலுமினியம் அல்லது துத்தநாகத்துடன் தொடர்புடைய வீரியமான காரங்கள் முதலியனவற்றிடமிருந்து ஆர்சனிக் முச்செலீனைடைத் தள்ளி வைக்கவேண்டும்.
மேற்கோள்கள்
பகுப்பு:சால்கோசெனைடுகள் பகுப்பு:செலீனைடுகள் பகுப்பு:ஒளியியல் பொருட்கள் பகுப்பு:கண்ணாடி வகைகள் பகுப்பு:ஆர்சனிக்கு சேர்மங்கள்
கல்வியில் பாகுபாடு
கல்வியில் பாகுபாடு காண்பதற்கு எதிரான யூனெஸ்கோவின் உச்சி மாநாடு 1960 டிசம்பர் 14 அன்று நடைபெற்றது. இம்மாநாடு போர், இனப் பிரிவினை அடிப்படையில் கல்வி மறுப்பதற்கு எதிராகப் போராடுவதை நோக்கமாகக் கொண்டுள்ளது. டிசம்பர் 2020 நிலவரப்படி, 106 நாடுகள் இம்மாநாட்டின் உறுப்பினர்களாக இருந்தன.
ஆஸ்திரேலியா
பல பகுதிகளில் ஆஸ்திரேலியப் பழங்குடிகளுக்கு எதிரான இன பாகுபாட்டின் அடிப்படையில் கல்வி உட்பட உரிமைகள் மறுக்கப்படும் வரலாற்றை ஆஸ்திரேலியா கொண்டுள்ளது. 1966 இல், ஆஸ்திரேலியா கல்வியில் பாகுபாடு காண்பதற்கு எதிரான ஒப்பந்தத்தில் கையெழுத்திட்டது. ஒவ்வொரு மாநிலத்திலும் இப்போது இத்தகைய பாகுபாட்டைத் தடுக்கும் விரிவான பாகுபாடு எதிர்ப்புச் சட்டங்கள் உள்ளன. 1992 இல், ஆஸ்திரேலியா குறைபாடுகள் உள்ள மாணவர்களுக்கு எதிரான பாகுபாட்டைச் சட்டவிரோதமாக்குவதற்காக மாற்றுத்திறனாளிகள் பாகுபாடு சட்டம் 1992 (Cwth) ஐ இயற்றியது.
கியூபா
கியூபா ஒரு மாறுபட்ட மற்றும் பல கலாச்சார சமுதாயத்தைக் கொண்டுள்ளது, மேலும் பல்வேறு வகையான இன பாகுபாடுகளுக்கு வளரக்கூடிய ஒரு அரங்கம் உள்ளது. கியூப கல்வி முறை இன பாகுபாட்டால் பாதிக்கப்படுவதாக சிலர் நம்புகிறார்கள், குறிப்பாக ஆப்ரோ-கியூபர்களுக்கு எதிராக, but the existence of counterparts who believe otherwise ஆனால் இல்லையெனில் நம்ப முடியாது என்று நம்பும் சகாக்களின் இருப்பு புறக்கணிக்கப்படாது.
1960 கள் மற்றும் 1970 களில், பாலியல் சிறுபான்மை குழுக்கள் புனர்வாழ்வு முகாம்களில் தங்க தண்டனை விதிக்கப்பட்டபோது, ​​அவர்கள் தானாகவே உயர் கல்விக்கான வாய்ப்பை இழந்து, அரசால் "மறு கல்விக்கு" கட்டுப்பட்டனர். 2010 ஆம் ஆண்டில், பிடல் காஸ்ட்ரோ தனது ஆட்சியின் போது இத்தகைய பாகுபாட்டை ஒப்புக் கொண்டார், அவர் அனுபவித்த "பெரும் அநீதிக்கு" போதுமான கவனம் செலுத்தவில்லை என்று வருத்தப்பட்டார்.
ஈரான் இஸ்லாமிய குடியரசு
இஸ்லாமிய புரட்சிக்குப் பின்னர், புதிய அரசாங்கம் நாட்டின் கல்வி முறையின் இஸ்லாமியமயமாக்கலில் கவனம் செலுத்தியது. ருஹொல்லா கோமெய்னி ஒற்றை பாலின பள்ளிகளுக்கு ஆதரவாக இருந்தார் மற்றும் பாத்திமா பின்த் முஹம்மது பிறந்த ஆண்டு விழாவில் தனது உரையில் அதை வெளிப்படுத்தினார், இது விரைவில் நாட்டில் கொள்கையாக மாறியது. அரசியல் பிரமுகர் கூறியதாவது:
"இந்த நாட்டில் மதத் தலைவர்களுக்கு செல்வாக்கும் சக்தியும் இருப்பதால், அவர்கள் சிறுவர்களுடன் ஒரே பள்ளியில் படிக்க அனுமதிக்க மாட்டார்கள். சிறுவர் பள்ளிகளில் பெண்கள் கற்பிக்க அவர்கள் அனுமதிக்க மாட்டார்கள். பெண்கள் பள்ளிகளில் கற்பிக்க ஆண்களை அனுமதிக்க மாட்டார்கள் அவர்கள் இந்த நாட்டில் ஊழலை அனுமதிக்க மாட்டார்கள். "
ஈரானின் தற்போதைய அரசியலமைப்பு பிரிவு 4 இல் கூறுகிறது: "அனைத்து சிவில், தண்டனை, நிதி, பொருளாதார, நிர்வாக, கலாச்சார, இராணுவ, அரசியல் மற்றும் பிற சட்டங்கள் மற்றும் ஒழுங்குமுறைகள் இஸ்லாமிய அளவுகோல்களை அடிப்படையாகக் கொண்டிருக்க வேண்டும். இந்த கொள்கை முற்றிலும் மற்றும் பொதுவாக அனைத்து கட்டுரைகளுக்கும் பொருந்தும் அரசியலமைப்பு மற்றும் பிற அனைத்து சட்டங்கள் மற்றும் விதிமுறைகள் "ஆண்ட்ரோசென்ட்ரிஸத்தின் கலாச்சார மற்றும் மத உருவங்களை நாடுகளில் உள்கட்டமைப்பு மற்றும் கொள்கைகள் முழுவதும் காணலாம். உதாரணமாக, இரு பாலினங்களுக்கிடையிலான பள்ளி அளவுகோல்களில் உள்ள வேறுபாட்டின் மூலம் காட்டப்பட்டுள்ளபடி, ஈரான் இன்னும் ‘‘ வீட்டு மற்றும் குழந்தை பராமரிப்பை பெண்களின் முதன்மைப் பொறுப்பாக ’கருதுகிறது. கூடுதலாக, பஹாய் மாணவர்கள் மத அடிப்படையில் ஈரானிய பல்கலைக்கழகங்களிலிருந்து முறையாக வெளியேற்றப்பட்டுள்ளனர்.
அமெரிக்கா
கல்வியில் பாகுபாடு காண்பதற்கு எதிரான மாநாட்டில் அமெரிக்கா கையெழுத்திட்டவர் அல்ல. யுனைடெட் ஸ்டேட்ஸ் எப்போதுமே நிறுவன பாகுபாட்டைக் கொண்டுள்ளது, மிக உயர்ந்த பாகுபாடு விகிதங்களைக் கொண்டுள்ளது. கல்வியில் பாகுபாடு காண்பது ஒரு தனிநபரால் மட்டுமல்ல, பெரிய அமைப்புகளாலும் செய்யப்படுகிறது. ஒரு ஆசிரியரால் பாகுபாடு காண்பிக்கப்படலாம், இது ஒரு மாணவருக்கு மற்ற மாணவர்களை விட உயர்ந்த தரங்களைக் கொண்டிருக்கக்கூடும். பள்ளிகளைப் பிரிப்பது என்பது குறைந்த வருமானம் பெறும் மாணவர்கள் அதிக வருமானம் பெறும் மாணவர்களிடமிருந்து தனிமைப்படுத்தப்படக்கூடிய ஒரு வழியாகும், இதனால் அவர்களுக்கு மிகக் குறைந்த திறமையான கல்வி கிடைக்கிறது. 2004 ஆம் ஆண்டில், பல பள்ளிகளில் சிறுபான்மை மாணவர்கள் குறிப்பிட்ட பள்ளிகளின் எண்ணிக்கையில் மிகக் குறைவு, சியாட்டில் சுற்றுப்புறத்தில் மக்கள் தொகை 95% காகசியன், பள்ளிகளின் மக்கள் தொகை 99% கருப்பு மற்றும் ஹிஸ்பானிக். சான் டியாகோ சி.ஏ.யில், ரோசா பார்க்ஸ் பள்ளியில் 86% கருப்பு மற்றும் ஹிஸ்பானிக் மாணவர்கள் உள்ளனர், மேலும் 2% வெள்ளையர்கள் மட்டுமே உள்ளனர், மற்றும் லாஸ் ஏஞ்சல்ஸ் சி.ஏ.வில் டாக்டர் கிங்கின் பெயரைக் கொண்ட ஒரு பள்ளி உள்ளது, அதில் 99% கருப்பு மற்றும் ஹிஸ்பானிக் மாணவர்கள் உள்ளனர்.
1970 களில், நியூயார்க்கின் பள்ளிகளில் படிக்கும் மாணவர்களின் எண்ணிக்கை கணிசமாக சமமாக இல்லாத வெள்ளை நிறத்தில் இருந்தபோது, ​​மருத்துவர்களின் எண்ணிக்கை 400 ஆக இருந்தது. வெள்ளை மாணவர்களின் எண்ணிக்கை குறையத் தொடங்கியதும், மாணவர்களின் தேவைகளைப் பூர்த்தி செய்ய மருத்துவர்களின் எண்ணிக்கையும் கிடைத்தது. 1993 வாக்கில் மருத்துவர்களின் எண்ணிக்கை 23 ஆகக் குறைக்கப்பட்டது, அவர்களில் பெரும்பாலோர் பகுதிநேர மருத்துவர்கள், இந்த மருத்துவர்கள் அனைவரையும் நீக்கிய பிராங்க்ஸில் உள்ள குழந்தைகள் ஆஸ்துமாவால் பாதிக்கப்படுவதை விட நகரத்தில் வசிக்கும் குழந்தைகளை விட 20 மடங்கு அதிகம். கடந்த காலங்களில் மட்டுமல்ல, இன்று நிகழும் பாகுபாட்டின் மற்றொரு தெளிவான எடுத்துக்காட்டு, ஒவ்வொரு மாணவர்களும் பள்ளியில் சேரத் தொடங்கியவுடன் அவர்கள் மீது விலைக் குறியீட்டைக் கொண்டு எவ்வாறு வகைப்படுத்தப்படுகிறார்கள் என்பதன் அடிப்படையில் தெளிவாகக் காணப்படுகிறது. குறைந்த வருமானம் கொண்ட குடும்பங்களைக் கொண்ட குறைந்த வருமானம் கொண்ட சமூகத்தில் வாழும் மாணவர்கள் குறைந்த விலையில் மதிப்பிடப்படுகிறார்கள், பின்னர் பணக்கார பள்ளிகளில் பயின்ற மாணவர்கள் மற்றும் உயர் வகுப்பு சமூகத்தில் வாழும் மாணவர்கள். இந்த லேபிளிங் பொருள் என்னவென்றால், நீங்கள் குறைந்த வருமானம் கொண்ட சமூகத்தில் பிறந்திருந்தால், நீங்கள் வருடத்திற்கு, 000 8,000 பெறலாம், ஆனால் நீங்கள் ஒரு பணக்கார சமூகத்தில் பிறந்து பணக்கார சமூகத்தில் ஒரு பள்ளியில் படித்தால், பள்ளி கல்விக்காக ஆண்டுக்கு, 000 16,000 பெறலாம். . "1998 ஆம் ஆண்டில், நியூயார்க்கின் கல்வி வாரியம் ஒரு நியூயார்க் நகர பொதுப் பள்ளியில் மூன்றாம் வகுப்பு குழந்தையின் கல்விக்காக ஆண்டுக்கு சுமார், 000 8,000 செலவிட்டது". நீங்கள் அதே குழந்தையை தூக்கி நியூயார்க்கின் ஒரு பொதுவான வெள்ளை புறநகரில் வைத்தால், அவர் / அவள் சுமார், 000 12,000 மதிப்புடையவர், நீங்கள் அந்த குழந்தையை மீண்டும் ஒரு முறை அழைத்துக்கொண்டு அவரை / அவளை பணக்கார வெள்ளை புறநகர் ஒன்றில் வைத்தால் நியூயார்க்கில் அவற்றின் விலைக் குறி $ 18,000 வரை உயர்கிறது. மாணவர்களின் இந்த முத்திரை மற்றும் பள்ளிக் கல்வியை அவர்கள் எவ்வளவு பெறுவார்கள் என்பது தெளிவாக பாகுபாடுகளுக்கு ஒரு எடுத்துக்காட்டு மற்றும் ஏழைகள் ஏழைகளாக இருப்பதற்கும் பணக்காரர்கள் பணக்காரர்களாக இருப்பதற்கான வாய்ப்பைப் பெறுவதற்கும் ஒரு வழி. பள்ளிகளில் ஆசிரியர்களும் பாரபட்சம் காட்டப்படுகிறார்கள், குறைந்த வருமானம் கொண்ட பள்ளியில் அவர்கள் பெறும் ஊதியம் செல்வந்தர்களின் சுற்றுப்புறங்களில் வேலை செய்வதை விட மிகக் குறைவு, பள்ளிகள் பராமரிக்கப்படும் நிலைமைகளும் பாரபட்சமானவை, ஏனெனில் மாணவர்கள் பொருட்களைக் கற்றுக் கொள்ள முடியாது மற்றும் அதிக மதிப்பெண் பெற முடியாது அவர்களுக்கு சரியான ஆசிரியர்கள், சரியான பொருட்கள், சரியான ஊட்டச்சத்து மற்றும் போதுமான வகுப்பு அறைகள் இல்லையென்றால் சோதனைகள். முன்பே குறிப்பிடப்பட்ட இந்த எடுத்துக்காட்டுகள் அனைத்தும் ஜொனாதன் கோசோல் எழுதிய தி ஷேம் ஆஃப் தி நேஷன் புத்தகத்தில் மிக விரிவான தகவல்களுடன் தெளிவாக விளக்கப்பட்டுள்ளன.
குறைந்த வருமானம் உள்ள பகுதிகளில் உள்ள பள்ளிகளில் கல்வியில் பாகுபாடு உள்ளது. ஜொனாதன் கோசோல் எழுதிய தி ஷேம் ஆஃப் தி நேஷனில், குறைந்த வருமானம் கொண்ட குடியிருப்புகளிலிருந்து வரும் மாணவர்கள் ஆந்திர வகுப்புகளுக்குப் பதிலாக தேவையான வேலை தொடர்பான பட்டறைகளுடன் பள்ளியில் சேருவதற்கான உதாரணங்களை அவர் நமக்கு வழங்குகிறார். ஒரு மருத்துவர் அல்லது சமூக சேவையாளராக இருக்க விரும்பிய மிரேயா என்ற கறுப்பின மாணவரின் உதாரணத்தை கோசோல் நமக்கு வழங்குகிறது, ஆனால் ஒரு தையல் வகுப்பையும் "லைஃப் ஸ்கில்" வகுப்பையும் எடுக்க வேண்டியிருந்தது. கூடுதலாக, மிரேயாவும் கலந்து கொள்ள திட்டமிட்டிருந்தார் கல்லூரி, கோசோல் ஆசிரியரிடம் ஏன் இந்த விஷயத்தைத் தவிர்த்து, தனது கல்லூரி இலக்குகளைத் தொடர உதவும் வகுப்புகளை எடுக்க முடியவில்லை என்று கேட்டார், கோசோல் ஆசிரியர்களின் பதிலை எதிர்கொண்டார் "இது மாணவர்கள் என்ன விரும்புகிறார்கள் என்பது ஒரு கேள்வி அல்ல. இது என்ன பள்ளி கிடைத்திருக்கலாம். மற்றொரு மாணவரின் மோதலை மிரேயா எதிர்கொண்டார், அது "நீங்கள் கெட்டோ-எனவே நீங்கள் தைக்கிறீர்கள்!" .இந்த உதாரணத்திலிருந்து குறைந்த வருமானம் கொண்ட வண்ண மாணவர்கள், பெற திட்டமிடப்பட்ட பள்ளியில் தோன்றும் அவர்கள் பணியாளர்களுக்கு. தங்கள் மாணவர்களுக்கு ஆந்திர வகுப்புகளை வழங்கக்கூடிய பிற சலுகை பெற்ற பள்ளிகளுக்கு மாறாக, அவர்களை கல்லூரிக்கு தயார்படுத்துகிறார்கள்.
தரப்படுத்தலில் ஆசிரியர் சார்பு
பல நாடுகளில், ஆசிரியர்கள் இனம் அல்லது பாலினம் போன்ற வகைகளின் அடிப்படையில் ஒரே மாதிரியான வேலைக்கு மாணவர்களுக்கு வெவ்வேறு தரங்களை முறையாகக் கொடுப்பதாகக் காட்டப்பட்டது. கல்வி தீர்க்கதரிசன ஆய்வின்படி, "மாணவர்களின் உந்துதல் மற்றும் மாணவர் முயற்சி உள்ளிட்ட பெரும்பாலான முக்கிய காரணிகளைக் காட்டிலும் ஆசிரியர் எதிர்பார்ப்புகள் கல்லூரி வெற்றியை முன்னறிவிக்கின்றன". மாணவர் அநாமதேயமாக இருக்கும் இடத்தில் குருட்டுத் தேர்வுகளுடன் மாணவரின் பண்புகளை ஆசிரியர் அறிந்திருக்கும் தேர்வுகளின் முடிவுகளை ஒப்பிடுவதன் மூலம் தர சார்பு கண்டறிய முடியும். எழுதப்பட்ட தேர்வுகளுக்கு, கையெழுத்து நடை இன்னும் மாணவர்களைப் பற்றிய தகவல்களைத் தெரிவிக்கக்கூடும் என்பதால், இந்த முறை சார்புகளை குறைத்து மதிப்பிடக்கூடும். மற்ற ஆய்வுகள் ஒவ்வொரு ஆசிரியரின் தனிப்பட்ட சார்புகளையும் அளவிட, பல ஆண்டுகளாக இருக்கும் கூட்டாளிகளுக்கு அதே முறையைப் பயன்படுத்துகின்றன. மாற்றாக, ஆசிரியரின் தர நிர்ணயத்தை சோதனை ரீதியாக அளவிட முடியும், ஆசிரியர்களுக்கு ஒரு புனையப்பட்ட வேலையை வழங்குவதன் மூலம் மாணவரின் பெயர் மட்டுமே வேறுபடுகிறது.
பாலியல்
பல்வேறு துறைகளிலும் நாடுகளிலும் பல ஆய்வுகள் ஆசிரியர்கள் முறையாக பெண்கள் மற்றும் பெண்களுக்கு உயர் தரங்களை வழங்குகின்றன. தொடக்கநிலை பள்ள���, நடுநிலைப்பள்ளி மற்றும் உயர்நிலைப்பள்ளியில் கல்வியின் ஒவ்வொரு மட்டத்திலும் இந்த சார்பு உள்ளது. ).பல்கலைக்கழக சேர்க்கை தேர்வுகளிலும் தர பாகுபாடு உள்ளது: அமெரிக்காவில், கல்லூரி சேர்க்கைக்கு மாணவர்களை மதிப்பீடு செய்யும் ஆலோசகர்கள் ஆண்களை விட பெண்களுக்கு ஆதரவாக உள்ளனர். பிரான்சில், உயரடுக்கு பள்ளி École Normale Supérieure க்கான சேர்க்கைத் தேர்வில், ஆண்களின் ஆதிக்கம் செலுத்தும் துறைகளில் ஆண்களுக்கு எதிராக ஜூரிகள் சார்புடையவையாகவும், பெண் ஆதிக்கத்தில் உள்ள பெண்களுக்கு எதிராக பக்கச்சார்பாகவும் இருந்தன. இது ஆசிரியரின் அங்கீகாரத் தேர்வுகளுக்கு ஒத்த முடிவுகள் பெறப்பட்டன ஆண் ஆசிரியர்களை விட பெண் ஆசிரியர்கள் பெண் சார்புடைய சார்புடையவர்களாக இருக்கிறார்கள்.